jkorsvik/nowiki_second_scrape_merged huggingface dataset:
Greftkjelen og Greftsprekka

Greftkjelen og Greftsprekka er et stort grottesystem i fjellet sør for Skauvoll i Gildeskål kommune i Nordland. Hulesystemet består av to store grotter, Greftkjelen (ca 5,2 km total passasjelengde, 315 meter dyp) og Greftsprekka (ca 4,2 km lang, 250 m dyp). Grottene, som i hovedsak er fossile (tørrlagte), består av dype sjakter (opptil 120 m) og underganger med til dels kompliserte nettverk av trykkledninger.
Dagens drenering gjennom systemet er særdeles liten i forhold til dimensjonene på de tørrlagte passasjene. Hovedutviklingen av grottene må ha foregått i perioder da store vannmengder var tilgjengelig, i hovedsak under nedisinger og issmeltinger etter istider, men det er også indikasjoner på at deler av grottesystemet er særdeles gammelt, muligens hadde den opprinnelsen sitt i begynnelsen av kvartærtiden for mer enn 2,5 millioner år siden. Uran-dateringar av speleothemer (dryppstein) fra disse to grottene viser aldre på mer enn 350 000 år.


== Kilder ==
Greftkjelen Og Greftsprekka. (2009, 14. februar). I Store norske leksikon. Hentet 17. november 2013 fra http://snl.no/Greftkjelen_og_greftsprekka.
Lothal

Lothal (લોથલ loˑt̪ʰəl) er en av de større ruinbyene etter Indussivilisasjonen og stammer fra rundt 2400 f.Kr. Stedet ligger nær den nåværende landsbyen Saragwala i Bhal-regionen i den indiske delstaten Gujarat, om lag 80 km sørvest for delstatshovedstaden Ahmadabad. 

Ruinene ble oppdaget  i 1954 og først gavd ut fra 1954-1955 til 1962-63 av Archaeological Survey of India (AS-ENE), det offisielle indiske fortidsminnebyrået. Det er bygd et arkeologisk museum ved siden av utgravingsområdet som viser fram noen av de viktigste indusdalfunnene fra India.


== Strukturer ==

Lothal huser ruinene av en stor havn eller et basseng med mål 37 ganger knappe 22 meter. Strukturen ligger ved det gamle leiet til elven Sabarmati, som siden har endret kurs. Via elven hadde innbyggerne i Lothal handelsforbindelse med Det indiske hav, og det er funnet bevis på handel med steder i Persiabukta, og gjennom den trolig også Det gamle Egypt og Mesopotamia.
Bygningene i byen, blant annet en lagerbygning med 64 rom nær havnen, lå litt høyere enn elvesletten rundt, og var omgitt av en bymur. En høyereliggende del av byen ved varehuset har hus med private bad og et omfattende avløpsystem. Den lavereliggende delen av byen huset håndverkere som gull- og koppersmeder og tilvirkere av perler.
Utenfor bymuren, i nordvest, lå en gravplass. Det er identifisert 22 gravsteder her, formet som et rektangel med nordvest-orientering.


== Transport ==
Lothal ligger seks kilometer sørøst for jernbanestasjonen Lothal-Bhurkhi på jernbanelinjen Ahmadabad-Bhavnagar. Den har også veisamband med Ahmadabad (85 km), Bhavnagar, Rajkot og Dholka. De nærmeste byene er Dholka og Bagodara.


== Arkeologi ==
Lothal ble funnet i 1954 under en arkeologisk utforskning som ble startet av Archaeological Survey of India etter delingen av Britisk India i 1947. Delingen medførte at de fleste kjente indusdalstedene, blant annet Harappa og Mohenjo-daro, gikk til Pakistan. Lothal ligger 270 km fra Mohenjo-daro.


== Se også ==
Bhagatrav
Rangpur i India


== Kilder ==
«Lothal», A Glimpse of Gujarat
«A Walk Through Lothal» ved harappa.com


== Eksterne lenker ==
«A Walk Through Lothal» ved harappa.com
«Pictures of Lothal Remains» Arkivert 28. august 2008 hos Wayback Machine. ved indohistory.com
Lothal
The Harappan Civilization Arkivert 13. desember 2019 hos Wayback Machine.
Indus artefacts
Cache of Seal Impressions Discovered in Western India
«Sarasvati-Sindhu civilization». Arkivert fra originalen 1. januar 2007.  Arkivert 1. januar 2007 hos Wayback Machine.
Collection of images
Terre Haute Federal Correctional Complex

Terre Haute Federal Correctional Complex (kort Terre Haute FCC, gjerne bare kalt Terre Haute) er et føderalt fengsel to km sørvest for byen Terre Haute i Vigo County i delstaten Indiana i USA. Fengselet ble åpnet i 1940.
Det består av 

FCI Terre Haute (Federal Correctional Institution), et fengsel av middels sikkerhetsnivå som har et tilsluttetsatellite prison camp for lavrisikofanger
ogUSP Terre Haute (United States Penitentiary), et av de seks (2016) fengsler i USA med Supermax-standard, USAs høyeste sikkerhetsnivå.Det er bare mannlige fanger i Terre Haute FCC.


== USP Terre Haute ==
USP Terre Haute er blant de fengsler som er direkte understilt føderal myndighet (ikke statlig myndighet). 
Den 11. juni 2001 ble Timothy McVeigh henrettet her for Oklahoma City-bombingen (1995), som han fikk dødsstraff for.


== Eksterne lenker ==
FCC Terre Haute, hos Federal Bureau of Prisons
Anton Krag

Anton Ensio Krag (født 8. juli 1968) er en norsk dyreverner. Han er daglig leder av Dyrevernalliansen, som han grunnla i 2001 sammen med Live Kleveland. Han har også vært med på å starte NOAH og Dyrevern Ung. Tidligere har han arbeidet i Dyrebeskyttelsen Norge og Mattilsynet.
Krag har deltatt i debatten om forsøksdyr og har vært medlem i Forsøksdyrutvalget i åtte år. Han ble i 2015 oppnevnt som nasjonal ekspert på alternativer til dyreforsøk av Mattilsynet. Krag er også styremedlem i Norecopa, der han arbeider for alternativer til dyreforsøk.
Krag er utdannet biolog med hovedfag i adferdsøkologi.Han er barnebarn av Sonni Krag.


== Referanser ==
Zombo.com

Zombo.com er en parodinettside som bare består av en enkelt Flash-animasjon. Siden ble lagd i 1999, da Flash-animering var en ny teknologi. Siden er en parodi på tidens nettsider som tok i bruk Flash. Slike nettsider ville ofte ta lang tid å laste for folk med tregere internettkoblinger, så slike sider ville vise en lettere introduksjonsanimasjon som viste at siden drev og lastet. Zombo tokk dette konseptet og lagde satire av det. Hele nettsiden består bare en Flash-animasjon som viser at siden laster, og bygger opp over overdreven lang tid til at en kort beskjed vises. Beskjeden oppfordrer leseren til å abonnere på sidens nyhetsbrev.Nettsiden har stort sett stått uforandret siden 1999.


== Innhold ==
Zombo.com består av en nærmest tom side, en fargefull tittel, i tillegg til Flash-animasjonen med syv pulserende sirkler, som får det til å se ut som om de roterer. Nettsiden har også et lydspor som spilles av automatisk, som har en mann som ønsker den besøkende velkommen til nettsiden. Denne animasjonen looper uendelig.
Etter en stund dukker opp beskjeden for om å abonnere på sidens nyhetsbrev. Denne lenken er en fortsettelse av hele sidens vits, siden den lenker til en underside som forteller den besøkende at denne funksjonen ikke er implementert enda. 
Nettsidens HTML-kildekode oppfordrer leseren til å besøke eiernes andre nettside, http://www.15footstick.com. Den siden er en annen parodiside.


== Transkript ==
Welcome ... to ZomboCom. This ... is ... ZomboCom. Welcome. This is ZomboCom; welcome ... to ZomboCom. You can do anything at ZomboCom. Anything at all. The only limit is yourself. Welcome ... to ZomboCom.
Welcome ... to ZomboCom. This is ... ZomboCom. Welcome ... to ZomboCom! This is ZomboCom, welcome! Yes ... This ... is ZomboCom.
This is ZomboCom! And welcome to you, who have come to ZomboCom. Anything ... is possible ... at ZomboCom. You can do ... anything at ZomboCom. The infinite is possible at ZomboCom. The unattainable is unknown at ZomboCom. Welcome to ZomboCom. This ... is ZomboCom.
Welcome to ZomboCom. Welcome. This ... is ... ZomboCom. Welcome ... to ZomboCom! Welcome ... to ZomboCom.


== Popularitet ==
Videospilldesigneren Bill Roper og artisten Dave Rowntree har sagt at Zombo er deres favorittnettside. Rowntree sa at nettsiden var nærmest en parodi på hele internettet, og summerte det opp som «[at det] lover deg hele jorden, men leverer bare litt animasjon og et litt dårlig lydspor». Nettanimatøren Joel Veitch har beskrevet nettsiden som den minst nyttige som finnes, siden «den gjør ingenting utenom å fortelle hvor bra den er». Mark Sullivan fra PC World listet opp Zombo blant de ti mest ubrukelige nettsidene som finnes, med begrunnelsen at absolutt ingenting skjer der. Samela Harris fra The Advertiser kalte nettsiden for «den mest velkommende nettsiden på hele internett». 


== Referanser ==


== Eksterne lenker ==
(en) Offisielt nettsted 
https://html5zombo.com (HTML5 versjon av Zombo.com)
NM i mangekamp 2007

NM i mangekamp 2007 for junior, senior og veteraner var en del av NM i friidrett 2007, og ble arrangert som et eget mesterskap i Hammerfest, 28. og 29. juli 2007 av FIK Stein og Helsesportslag.
Det ble konkurrert i tikamp for menn og sjukamp for kvinner. 
Samtidig ble det arrangert nordnorsk mesterskap for kvinner og en nasjonal femkamp for funksjonshemmede. 


== NM-resultater, senior ==


=== Menn ===


=== Kvinner ===


== NM-resultater, junior ==


=== Menn ===


=== Kvinner ===


== NM-resultater, veteran ==


=== Menn 35-39 år ===


=== Menn 40-44 år ===


=== Menn 45-49 år ===


=== Menn 55-59 år ===


=== Menn 60-64 år ===


=== Menn 65-69 år ===
6 utøvere deltok.


=== Menn 70-74 år ===
6 utøvere deltok.


== Resultater, nordnorsk mesterskap ==


=== Kvinner junior ===


== Resultater, nasjonal femkamp for funksjonshemmede - åpen klasse ==
Det ble konkurrert i kast liten ball – 60 meter – lengde uten tilløp – kjeglekast – 400 meter. 


== Referanser ==


== Eksterne lenker ==
Resultater NM mangekamp Hammerfest 28-29/7-07
Nabemba-tårnet

Nabemba-tårnet (fransk: Tour Nabemba), også kjent som Elf-tårnet er en 106 meter høg bygning i Brazzaville i Republikken Kongo. Navnet kommer fra det høgeste fjellet i republikken, Nabemba. Bygget blei reist med lånte midler fra det franske oljeselskapet Elf Aquitaine og hadde til hensikt å demonstrere Brazzavilles overlegenhet over Kinshasa, hovedstaden i Den demokratiske republikken Kongo - som ligger like på andre sida av elva Kongo.Nabemba-tårnet er designa av Jean Marie Legrand og bygget som del av den marxistiske femårsplanen for den kongolesiske regjeringa, 1982-1986. De 30 etasjene inneholder både departementskontorer og sete for veldedige organisasjoner som «African self-help development», «New Partnership for African Development» og UNESCO. Høghuset befinner seg rett ved elva Kongo i den sørlige delen av byen, tvers overfor Kinshasa.


== Eksterne lenker ==
Artikkel fra www.bdonline.co.uk
Nasjonalt senter for e-helseforskning

Nasjonalt senter for e-helseforskning er et norsk forskningssenter underlagt Helse Nord. Forskningssenteret skal samle, produsere og formidle kunnskap myndighetene trenger for e-helsepolitikk. Senteret forsker og utreder e-helse, telemedisin og mobil helse, herunder følgeforskning og metodevurderinger av e-helsetiltak.  Nasjonalt senter for e-helseforskning skal jobbe sammen med Direktoratet for e-helse og andre organisasjoner for å finne de beste e-helseløsninger.
Forskningssenteret får bevilgninger fra statsbudsjettet til å jobbe med prosjekter. Direktoratet for e-helse har gitt senteret oppgaver som er forankret i Nasjonalt e-helsestyre. Senteret skal realisere de politiske mål beskrevet i Stortingsmelding nr. 9 (2012-2013), Én innbygger – én journal
Helsepersonell skal ha enkel og sikker tilgang til pasient og brukerinformasjon
Innbyggerne skal ha tilgang til enkle og sikre digitale tjenester
Data skal være tilgjengelig for kvalitetsforbedring, helseovervåking, forvaltning og forskningNasjonalt senter for e-helseforskning ledes av Stein Olav Skrøvseth. Senteret ble opprettet 1. januar 2016.


== Oppgaver er delt inn i fem områder ==
Én innbygger – én journal
E-helsetrender
Effekt av digitale løsninger
Velferdsteknologi
Helsedataanalyse


== Forskningsaktivitet ==
Senteret driver forskning som finansieres gjennom konkurranseutsatte midler fra for eksempel Norges forskningsråd og EU. Forskningen skal være med på å støtte de nasjonale oppgavene, og sikre at senteret har fagkompetanse på e-helse.


== Internasjonalt samarbeid ==
Nasjonalt senter for e-helseforskning er samarbeidssenter for e-helse og telemedisin til Verdens helseorganisasjon (WHO). Senteret er styremedlem i EHTEL (European Health Telematics Association) og i HIMSS Governing Council Europe. Forskningsmiljøet har erfaring fra deltakelse i EU-prosjekter og i internasjonale forskningsnettverk. I samarbeid med Direktoratet for e-helse skal senteret tilrettelegge og koordinere norsk deltakelse på ulike internasjonale arenaer.


== Referanser ==


== Eksterne lenker ==
ehealthresearch.no
Lerkendal studentby

Lerkendal studentby er studentboliger i bydelen Lerkendal i Trondheim, og drives av Studentsamskipnaden i Trondheim (SiT). Studentbyen ligger ved siden av Berg studentby, og svært nær NTNUs campus på Gløshaugen.


== Referanser ==
Darsjan

Darsjan (sanskr. 'syn, åpenbaring') er et hinduisk begrep som innebærer innsikt i jeget. Det blir særlig brukt i forbindelse med det å møte blikket til en hellig person eller et gudebilde, noe som medfører at en blir velsignet. 

Ettersom blikket til en hellig figur er regnet som så viktig, blir øye til gudestatuer aldri dekket til, selv om statuen ellers kan overlesses med klær  og blomster.


== Litteratur ==
Davis, Richard H. (2008). «Tolerance and hierarchy: accommodating multiple religious paths in Hinduism».  I Neusner, Jacob; Chilton, Bruce. Religious tolerance in world religions. West Conshohocken, PA: Templeton Foundation Press. s. 360–376. ISBN 1599471361. OCLC 174500978. 
Flood, Gavin D. (2011), «Miracles in Hinduism», i: Twelftree, Graham H., The Cambridge Companion to Miracles, Cambridge University Press 
Gethin, Rupert (1998). The foundations of Buddhism. New York: Oxford University Press. ISBN 0192892231. OCLC 38392391. 
In the mirror of memory: reflections on mindfulness and remembrance in Indian and Tibetan Buddhism. Albany, NY: State University of New York Press. 1992. ISBN 0791410773. OCLC 24068984. 
Sivananda, Sri Swami (1988) [1934]. The practice of brahmacharya (PDF) (1st revised utg.). Shivanandanagar, Uttar Pradesh: Divine Life Society. ISBN 8170520673.  Arkivert 28. februar 2020 hos Wayback Machine.
Unno, Taitetsu (1993). «San-lun, T'ien T'ai, and Hua-yen».  I Takeuchi, Yoshinori; Bragt, Jan van. Buddhist spirituality: Indian, Southeast Asian, Tibetan, and early Chinese. World spirituality. New York: Crossroad. s. 343–365. ISBN 0824512774. OCLC 27432658. 
Talking on the water: conversations about nature and creativity. San Francisco: Sierra Club Books. 1994. ISBN 0871565153. OCLC 27640603. 
God to Man and Man to God: the Discourses of Meher Baba. London: Victor Gollancz. 1955.
John Reid

John Reid er navnet til flere personer:

John Reid (politiker) - britisk politiker
John Reid (offiser) - britisk general
John Reid (musikk) - manager
John Reid (seiler) - amerikansk seiler
Johann Draconites

Johann Draconites (opprinnelig Drach eller Trach, også kalt Carlstadt etter fødebyen, født 1494 i Karlstadt i Bayern, død den 18. april 1566 i Wittenberg) var en tysk luthersk teolog, filosof, reformator og prest. 


== Liv og virke ==


=== Bakgrunn ===
Johann Draconites synes å ha blitt foreldreløs i ung alder. Han studerte fra 1509 ved universitetet i Erfurt og tilhørte der den krets av humanister som samlet seg omkring Eobanus Hessus. Under hans innflytelse ble han begeistret for Erasmus von Rotterdams tanker, og brevvekslet fra 1518 med ham, og oppsøkte ham i Nederlandene i 1520.


=== Reformasjonsteolog ===
I de humanistiske kretser han vanket ble han etterhvert kjent med Martin Luthers virksomhet. Da Luther i 1521 på vei til Worms passerte Erfurt, deltok han entusiastisk i hyllningen for denne og var dypt innblandet i de med anledning herav oppstående urolighetene. Også i hans senere liv avspeiler seg i uvanlig grad den av indre og yttre strider fylta brytningstidens uro. 
Mot slutten av juni utbrøt pesten i Erfurt, og Draconites forlot byen. Han begav seg først til Nordhausen og så etter en tid dro han videre til Wittenberg. I Wittenberg studerte han først det hebraiske språk. 
I 1522 giftet han seg der med Andreas Bodensteins pike.
Fra nesten alle de embeder han bekledte (1522-23 predikant i Miltenberg, 1525-28 i Waltershausen, 1533-47 professor og predikant i Marburg, 1551-60 professor i Rostock, 1560-64 president i Pomesanias biskopsstift) ble han enten avsatt eller avgikk frivillig på grunn av stridigheter, som han kamplysten og sta hadde seg inn i. 
Imidlertid medvirket herved hans stadige lengten å uforstyrret få vie seg til det store vitenskapelige arbeide som han betraktet som sitt livsoppgave: en polyglottutgave på fem språk av Bibelen, hvorav han også utgav noen deler. Det innebar et for hans tid høyst bemerkelsverdig oppslag, men var bygd på ganske utilstrekkelige forutsetninger. Merkelig er også hans arbeide Gottes Verheissungen von Christo Jesu (1549-50), et tidlig forsøk på en sammenhengende fremstilling av de såkalte messianske profetier.


== Referanser ==

 Denne artikkelen er helt eller delvis basert på materiale fra Draconites, Johannes i Nordisk familjebok, utgitt mellom 1904 og 1926 – i dag offentlig eiendom.
Jens Christian Hostrup

Jens Christian Hostrup (født 20. mai 1818 i København, død 21. november 1892 på Frederiksberg) var en dansk dikter, dramatiker og prest. 
Hostrups komedier har med sine kvikke replikker og folkelige karakterer lenge vært del av de danske teatrenes faste repertoar, og ble tidligere ofte spilt i Norge.


== Liv og virke ==
Hostrup ble uteksaminert fra Metropolitanskolen i 1837 og cand.theol. i 1843.Han virket fra 1854 til 1880 som prest i Silkeborg og Hillerød. Hostrup var grundtvigianer og skrev flere kjente høyskolesanger.Han ble gift første gang den 2. november 1848 med Henriette Vilhelmine Louise Mantzius. Hun var søster til en venn av Hostrup, skuespilleren Kristian Mantzius. Etter at hans første hustru var død, giftet han seg for andre gang med Christiane Georgine Elisabeth Hauch i 1855; hun var datter av den danske poeten Carsten Hauch (1790–1872). De fikk en sønn som fikk navnet Helge Hostrup (1862–1949).Hostrup benyttet ofte pseudonymet Jens Kristrup (Christrup).Han er gravlagt på Frederiksberg eldre kirkegård.


== Eksempler på Hostrups dikt ==


==== Ved at tro paa Livet ====
Ved å tro på livet erfares det.
Ved å elske livet forklares det.
Ved å våge livet forsvares det.
Ved å gi bort livet bevares det.


==== Om Morgenen seer jeg dit Skræddergeni ====
Hvad daglig jeg med Beundring seer,
hvi skulde det ikke glæde fleer,
saafremt min Muse mægter?
Jeg griber da Pennen og tegner kjæk
dit Billed i store, simple Træk,
til Fryd for kommende Slægter.Om Morgenen seer jeg dit Skræddergeni,
naar du dine Burer lapper,
og stikker din Naal saa listeligt i
de hullede Seleknapper.Om Middagen seer jeg din Huuslighedsaand,
naar vims du tørrer med Kluden,
og puster med Mund og guider med Haand
paa Bordet og Spejlet og Ruden.Om Aftenen seer jeg dit Sovegeni,
naar Theologien du nyder,
og med en rungende Basmelodi
din Næse mit Øre fryder.Men meest jeg priser dit Vrøvletalent,
thi det er evig det samme,
og det er det, som især har tændt
idag min Begejstrings Flamme.


== Verker ==
1844: Genboerne
1847: Eventyr på Fodrejsen
1852: Viser og Vers
1865: Poetiske Skrifter
1872: Sange og Digte fra tredive Aar1882: Småvers
1884: Sange og Digte fra de senere Aar
1891: Erindringer fra min Barndom og Ungdom
1893: Senere Livserindringer1893: Efterladte Digte
1900: Komedier


== Referanser ==


== Litteratur ==
Helge Hostrup, Jens Christian Hostrup : hans Liv og Gerning, Gyldendal, 1916.


== Eksterne lenker ==
(en) Jens Christian Hostrup – kategori av bilder, video eller lyd på Commons 
(no) Jens Christian Hostrup hos Sceneweb 
(en) Jens Christian Hostrup på MusicBrainz 
(da) Jens Christian Hostrup på bibliografi.dk
Saga Shipping

Saga Shipping AS er et norsk eiendomsselskap som eier 350 skipsvrak som ligger langs norskekysten. Skipene var tyskeid eller gikk i tysk tjeneste og sank under 2. verdenskrig, i årene 1940-1945. Blant vrakene er krysseren «Blücher» og ubåten «U 864». Etter krigen var vrakene eid av Direktoratet for fiendtlig eiendom; de ble i 1947 overtatt av selskapet Den Norske Krigsforsikring for Skib. Forsikringsselskapet solgte vrakene til Høvding Skipsopphugging, som i sin tur ble oppkjøpt av Saga Shipping etter at Høvdings eier Einar Høvding døde i 1997.Saga Shipping er eid av Dag Ammerud (53 %), Steinert AS og H.P. Finne AS (23,5 % hver).


== Referanser ==
Blu-Tack

Blu-Tack er et gjenbrukbart opphengskitt produsert av Bostik, vanligvis brukt til å henge opp lette objekter (som plakater eller papirark) på vegger eller andre tørre overflater. Tradisjonelt har den vært farget blå, men finnes også i andre farger. Lignende produkter finnes også fra andre produsenter.
NJFF jegertrap

Nordisk jegertrap er den vanligste skytegrenen for leirdueskyting i Norge, og konkurranser arrangeres av klubber tilsluttet Norges Jeger- og Fiskerforbund. Skytebanen er utstyrt med en kastemaskin som kaster leirduene ut en og en om gangen i varierende vinkler. Det konkurreres i jegertrap over hele Norge med NM i jegertrap som sesongens høydepunkt.


== Klasser ==
Jegertrap har klasseinndelinger, både etter alder og skytenivå. Det kan benyttes hagle i kaliber 12, 16 eller 20, og med 24 grams stålladning.


== Gjennomføring ==
Skytterne står i en halvmåneformet linje bak kastemaskinen, og det skytes annenhver gang, totalt 5 skudd per standplass. Et stevne består av mellom 25 og 100 skudd, og dermed altså 5 til 20 standplasser. Skytteren starter med hagla i «jegerposisjon» med kolben i hoftehøyde. Skytteren kan ikke bevege våpenet før leirduen kommer til syne.


== Se også ==
IPSC Shotgun World Shoots
ISSF olympisk skeet
ISSF olympisk trap


== Referanser ==
Frappé

Frappé, også kalt kaffe frappé eller gresk frappé, (gresk: φραπές, frapés) er en skumdekket iskaffe som lages av pulverkaffe, vanligvis spraytørket. Den er meget populær i Hellas og på Kypros, spesielt på sommerstid, men den har spredt seg videre til andre land. Det finnes en oppskrift på frappé fra 1932 som er bevart i Missouri i USA.På fransk betyr ordet frappé i drikksammenheng ristet eller kjølt, selv om ordet i populær gresk kultur hovedsakelig knyttes til ristet, som assosieres med lagingen av drikken. Drikken ble formodentlig funnet opp i 1957 ved den internasjonale handelsmessen i Thessaloniki..#cite_note-3 Frappé har blitt kalt Hellas' nasjonalkaffe og kan bestilles på nesten alle kafeer, ofte sammen med et glass vann.


== Referanser ==
Kong Haakon (konfekt)

Kong Haakon er en konfekt produsert av Mondelēz for det norske markedet.Kong Haakon ble lansert av Freia i forbindelse med at Haakon VII ble Norges konge i 1905. Den ble lansert sammen med andre patriotiske merker som «Kronings Chocolade», «Flag Chocolade» og «Kongen af Norge» etter unionsoppløsningen, og ble et symbol på norsk selvstendighet.Etter at Freia ble kjøp av Kraft Foods i 1993, ble produksjonen flyttet til Marabou-fabrikken i Sundbyberg i Sverige.Kraft Foods skilte ut sjokolade og snacks i et eget selskap, Mondelēz. En periode ble konfekten produsert i Tyskland, mens den pr. 2018 produseres i Polen. To av bitene i Kong Haakon-esken har vært med siden 1905: Lucullus (konfekt med kirsebærlikør) og den kremmerhusformede sjokoladen med konjakkmarsipan, «Dyten», begge innpakket i gullfolie. I 2009 dukket fire nye biter opp, «Mocca», «Trøffel», «Nougat» og «Appelsintrøffel». I 2017 ble fem biter - «Mocca», «Trøffel», «Trofé», «Marabou» og «Mandelsplitter» - byttet ut med fem nye: «Romtrøffel», «Hasselnøtt», «Salt karamell», «Nougatsjokolade» og «Crème brûlée». Mondelēz oppgir å selge bortimot 120 tonn (220.000 esker) Kong Haakon hver jul. Kakaoen leveres overveiende fra Ghana og Elfenbenskysten.


== Referanser ==